A javaslat két módosítást kíván a hulladékról szóló 2012. évi CLXXXV. törvényben (a továbbiakban: a Ht.) átvezetni.

Egyrészt a Ht. 60. § (1) bekezdését a bizottsági megkeresésnek megfelelően kell módosítani. A Bizottság ugyanis korábbi EU Pilot eljárás keretében kérte a magyar hatóságokat, hogy módosítsák a hulladékolaj elkülönített gyűjtésére vonatkozó rendelkezést, tekintettel arra, hogy abban csak a műszaki megvalósíthatóságra kell hivatkozni.

Másrészt az Európai Unió Bizottsága tavaly decemberben elfogadta a 1357/2014/EU rendeletet, amely 2015. június 1-jével módosította a hulladékok veszélyességi jellemzőit tartalmazó, a hulladék keretirányelv 3. mellékletét. A mellékletet a Ht. 1. melléklete ültette át, amelynek helyébe – az egységes és áttekinthető jogalkalmazás érdekében – az új mellékletet kell léptetni.